ຕີ​ມໍ ​ເລ​ສ​ເຕ ຈະສະມັກເປັນສະມາຊິກຂອງ​​ ASEAN ໃນປີນີ້
ອິນໂດເນເຊຍກ່າວວ່າ ມັນສໍາ​ຄັນຢ່າງຍິ່ງ​​ ໃນດ້ານສັນຍາລັກ ທີ່ການຂໍ​ເຂົ້າເປັນສະມາຊິກ ຂອງ​ຕີ​ມໍ ​ເລ​ສ​ເຕ ຈະ​ມີ​ຂຶ້ນໃນປີນີ້.
ລັດຖະມົນຕີການຕ່າງປະເທດອິນໂດເນເຊຍ ກ່າວວ່າ ຕີມໍ ຕາເວັນອອກຫລືຕີມໍ ເລສເຕ ຈະສະມັກເຂົ້າເປັນສະມາຊິກຂອງສະມາຄົມກຸ່ມປະເທດເອເຊຍຕາເວັນອອກສຽງໃຕ້ ຫລື ASEAN ຢ່າງເປັນທາງການ ໃນປີນີ້ ທ່ານ Marty Natalegawa ໄດ້ສະແດງຄວາມຍິນດີນໍາການຈະເອົາບາດກ້າວດັ່ງກ່າວ ຂອງຕີມໍ ເລສເຕ ໃນກອງປະຊຸມຂອງບັນດາລັດຖະມົນຕີການຕ່າງປະເທດຂອງກຸ່ມ ASEAN ແລະກ່າວວ່າ ມັນສໍາຄັນຢ່າງຍິ່ງໃນດ້ານສັນຍາລັກທີ່ການຂໍເຂົ້າເປັນສະມາຊິກ ຂອງຕີມໍ ເລສເຕ ຈະມີຂຶ້ນໃນຂະນະທີ່ອິນໂດເນເຊຍເປັນປະທານຂອງກຸ່ມຈັດຕັ້ງປະຈໍາ ຂົງເຂດທີ່ວ່ານີ້ ອິນໂດເນເຊຍ ໄດ້ຄອບຄອງຕີມໍ ເລສເຕ ເປັນເວລາ 24 ປີ ກ່ອນທີ່ ອະດີດຫົວເມືອງຂຶ້ນຂອງປອກຕຸຍການແຫ່ງນັ້ນປະກາດເປັນເອກກະລາດໃນປີ 2002 ໃນການກ່າວໃນວັນອາທິດວານນີ້ ທີ່ເກາະຕາກອາກາດ Lombok ຂອງອິນໂດເນເຊຍ ທ່ານ Natalegawa ເວົ້າວ່າ ທາງເຈົ້າໜ້າທີ່ Timor Leste ແມ່ນເຂົ້າໃຈດີວ່າການທີ່ ຈະມາເປັນສະມາຊິກປະເທດທີ່ 11 ຂອງ ASEAN ນັ້ນເປັນຂັ້ນຕອນທີ່ຍາວນານແລະ ຈະບໍ່ເສັດສິ້ນໃນປີນີ້ ໃນອີກດ້ານນຶ່ງ ລັດຖະມົນຕີຕ່າງປະເທດອາຊ່ຽນ ໄດ້ຮ້ອງຂໍໃຫ້ຍົກເລີກການລົງໂທດ ຂອງນາໆຊາດຕໍ່ມຽນມາຫຼັງຈາກທີ່ມຽນມາໄດ້ຈັດການເລືອກຕັ້ງຄັ້ງທໍາອິດໃນຮອບ 20 ປີ ຂຶ້ນແລະໄດ້ປ່ອຍຕົວທ່ານນາງອອງ ຊານ ຊູຈີ ຜູ້ນໍາຝ່າຍສະໜັບສະໜຸນປະຊາທິ ປະໄຕໃນມຽນມາ ແຕ່ຫຼາຍໆປະເທດໄດ້ປະນາມການເລືອກຕັ້ງດັ່ງກ່າວວ່າເປັນການ ຫລອກລວງ